Christina Obergföll

Christina Obergföll () er ein tysk tidlegare friidrettsutøvar, fødd i Lahr/Schwarzwald i Baden-Württemberg, som tevlar i spydkast. Ho vart verdsmeister i 2013 i Moskva, tidlegare hadde ho vunne fem sølvmedaljar og ein bronsemedalje i dei store internasjonale meisterskapane; OL, VM og EM. Hennar personlege rekord på 70,20 meter er frå 2007-sesongen.

Aktiv
Obergföll tok sølvmedaljen i spydkastøvinga under VM i friidrett 2005 i Helsinki. Trass i at ho sette europarekord med eit kast på 70,03 meter, måtte ho sjå seg slått av Osleidys Menéndez frå Cuba som forbetra verdsrekorden til 71,70 meter. To år seinare kopierte Obergföll medaljefangsten i det neste friidretts-VM, sølvkastet målte 66,46, Barbora Špotáková frå Tsjekkia vart verdsmeister på ny landsrekord; 67,07 meter.

I 2008 fekk Obergföll bronsemedaljen under den olympiske spydtevlinga i Beijing. Både i 2010 og 2012 tok ho sølvmedaljen i friidretts-EM med kast på høvesvis 65,58 m og 65,12 m. I Barcelona i 2010 hamna ho vel meteren bak landsmannen Linda Stahl, medan ho i Helsingfors i 2012 vart slått av Vira Rebryk frå Ukraina med halvannan meter og vel så det. Seks veker etter europameisterskapen i Helsinki vann Obergföll OL-sølv med eit kast som var fire centimeter kortare enn bestekastet i EM. I London var det verdseinaren Barbora Špotáková som tok gullmedaljen.

Under verdsmeisterskapen i friidrett i 2013 i Moskva skulle det endeleg lukkast for Obergföll. I andre omgangen smelte ho til med 69,05 m og tok ei klar leiing føre Kimberley Mickle frå Australia som med 66,25 meter. I siste omgang sikra Mickle sølvmedaljen med eit kast på 66,60 m, men ingen kunne gjere noko med Obergföll i gullkampen. Etter ein fjerdeplass i VM 2015 og åttandeplass i Sommar-OL 2016 la ho opp.

Obergföll er gift med Boris Henry.

Medaljar og plasseringar i internasjonale meisterskap
OL 2004 i Aten: Uslått i kvalifiseringa (60,41 m =nr 15)
VM 2005 i Helsinki: Sølvmedalje – 70,03 m, bakom Osleidys Menéndez
(71,70 m)
EM 2006 i Göteborg: Nr 4 – 61,89 m
VM 2007 i Osaka: Sølvmedalje – 66,46 m, bakom Barbora Špotáková (67,07 m)
OL 2008 i Beijing: Sølvmedalje – 66,13 m, bakom Barbora Špotáková (71,42 m)
VM 2009 i Berlin: Nr 5 – 64,34 m
EM 2010 i Barcelona: Sølvmedalje – 65,58 m, bakom Linda Stahl (66,81 m)
VM 2011 i Daegu: Nr 4 – 65,24 m
EM 2012 i Helsinki: Sølvmedalje – 65,12 m, bakom Vira Rebryk (66,86 m)
OL 2012 i London: Sølvmedalje – 65,16 m, bakom Barbora Špotáková (69,55 m)
VM 2013 i Moskva: Gullmedalje – 69,05 m, framom Kimberley Mickle (66,60 m)
VM 2015 i Beijing: Nr 4 – 64,61 m
OL 2016 i Rio de Janeiro: Nr 8 – 62,92 m

Kjelder
Denne artikkelen bygger på «Christina Obergföll» frå ,  den 22. september 2014.  


Kategori:Tyske spydkastarar
Kategori:Verdsmeistrar i friidrett for Tyskland
Kategori:Olympiske sølvmedaljevinnarar for Tyskland
Kategori:Tyske deltakarar under sommar-OL 2004
Kategori:Friidrettsutøvarar under sommar-OL 2004
Kategori:Medaljevinnarar under sommar-OL 2008
Kategori:Tyske deltakarar under sommar-OL 2008
Kategori:Friidrettsutøvarar under sommar-OL 2008
Kategori:Medaljevinnarar under sommar-OL 2012
Kategori:Tyske deltakarar under sommar-OL 2012
Kategori:Friidrettsutøvarar under sommar-OL 2012
Kategori:Tyske deltakarar under sommar-OL 2016
Kategori:Friidrettsutøvarar under sommar-OL 2016
Kategori:Deltakarar under VM i friidrett 2005
Kategori:Deltakarar under VM i friidrett 2007
Kategori:Deltakarar under EM i friidrett 2010
Kategori:Deltakarar under VM i friidrett 2011
Kategori:Deltakarar under VM i friidrett 2013
Kategori:Deltakarar under VM i friidrett 2015